เผยโฉมอุทยานสวนจตุจักร
รายงานวันจันทร์-รวม 3 สวนเป็นสวนเดียวที่ใหญ่สุดใน กทม.,เร็วๆนี้โครงการเชื่อม 3 สวนสาธารณะของ กทม. ประกอบด้วยสวนจตุจักร สวนวชิรเบญจทัศ (สวนรถไฟ) และสวนสมเด็จพระนางเจ้าสิริกิติ์ เป็น อุทยานสวนจตุจักร จะเสร็จแล้ว ล่าสุดผู้รับเหมาอยู่ระหว่างเก็บรายละเอียดงาน เตรียมให้ กทม.เปิดให้บริการ,รายงานวันจันทร์ สัปดาห์นี้จะไปพูดคุยกับ ผอ.สำนักงานสวนสาธารณะ กทม. อารมย์ วงษ์มหา เกี่ยวกับที่มาของโครงการ,ที่มาของการเชื่อม 3 สวนสาธารณะ เป็นอุทยานสวนจตุจักร?,อารมย์-,โครงการนี้ เนื่องจากคณะรัฐมนตรีมีมติเมื่อปี 2546 ให้รวม 3 สวนสาธารณะ ได้แก่ สวนจตุจักร สวนสมเด็จพระนางเจ้าสิริกิติ์ และสวนวชิรเบญจทัศ (สวนรถไฟ) เพื่อถวายแด่ พระบาทสมเด็จพระปรมินทรมหาภูมิพลอดุลยเดช รัชกาลที่ 9 ซึ่งในปี 2547 พระองค์ได้พระราชทานทั้ง 3 สวนให้อยู่ในความดูแลของรัฐบาล และพระราชทานชื่อว่า อุทยานสวนจตุจักร ต่อมา ปี 2551 กทม.ได้ว่าจ้างเอกชนให้ศึกษา ออกแบบ และวางผังอุทยานสวนจตุจักร โดยในครั้งแรกมีการออกแบบสร้างทางเดิน Cover Walkway ซึ่งต้องล้อมต้นไม้ใหญ่ 911 ต้น ทำให้กระทรวงมหาดไทยสั่งให้ กทม.ทบทวนแบบ เพื่อไม่ให้กระทบต่อการเคลื่อนย้ายต้นไม้และกายภาพโดยรวมของสวน จนปี 2560 กทม.ได้ออกแบบโครงการใหม่ ภายใต้แนวคิดให้ทั้ง 3 สวนมีทางเดินที่เชื่อมต่อกัน เข้าถึงได้ง่าย และให้ผู้ที่มาใช้บริการสวนรู้สึกว่าเป็นสวนเดียวกัน ทำกิจกรรมได้อย่างสอดคล้อง ไม่กระทบต่อต้นไม้ และใช้งบไม่มาก คือ ใช้งบประมาณ 16.4 ล้านบาท,การรวม 3 สวน มีรูปแบบอย่างไร?,อารมย์-,มีการทำทางเชื่อมสวน 3 จุด คือ 1.สวนจตุจักรกับสวนวชิรเบญจทัศ บริเวณหน้าอาคารหอเกียรติภูมิรถไฟกับทางเข้าศูนย์กีฬาวชิรเบญจทัศ เดิมเป็นทางเชื่อมขนาดเล็ก เมื่อโครงการฯแล้วเสร็จทางเดินเชื่อมนี้จะมีขนาดกว้างขึ้น เป็นลานพลาซาเชื่อมระหว่าง 2 ฝั่ง โดยได้ยกระดับถนนกำแพงเพชร 3 ให้เท่ากับฟุตปาทและขยายทางเชื่อมให้ลานมีความกว้าง 90 เมตร พร้อมรื้อรั้วเดิมออก เพื่อทำประตูเปิด-ปิดตามเวลาการให้บริการ 2.สวนจตุจักรกับสวนสมเด็จพระนางเจ้าสิริกิติ์ บริเวณใกล้สำนักงานสวนสาธารณะ เดิมเป็นทางเชื่อมขนาดเล็ก เมื่อโครงการฯแล้วเสร็จ จะมีพื้นที่ทางเดินเชื่อมสวนกว้าง 60 เมตร โดยยกระดับถนนกำแพงเพชร 3 ให้มีระดับเท่ากับฟุตปาทและรื้อรั้ว และ 3.สวนสมเด็จพระนางเจ้าสิริกิติ์กับสวนวชิรเบญจทัศ บริเวณอุทยานผีเสื้อของสวนวชิรเบญจทัศ เดิมเป็นสะพานเหล็กข้ามคูน้ำขนาดเล็ก กทม.ได้เสริมสะพานเหล็กให้แข็งแรงรับน้ำหนักได้มากขึ้น นอกจากนี้ ได้ปรับปรุงเส้นทางวิ่งภายในอุทยานสวนจตุจักร ระยะทาง 10.5 กิโลเมตร ซึ่งเป็นการวิ่งไปไม่ซ้ำเส้นทางเดิม พร้อมปรับปรุงทางเข้าออกทั้งฝั่งถนนวิภาวดีและพหลโยธิน,อุทยานสวนจตุจักรมีพื้นที่เท่าไหร่และจะเปิดใช้เมื่อไหร่?,อารมย์–,วันที่ 16 ต.ค. จะมีการเปิดใช้อุทยานสวนจตุจักร ซึ่งมีพื้นที่ทั้งหมด 725 ไร่ นับเป็นสวนสาธารณะที่ใหญ่ที่สุดในกรุงเทพฯ อย่างไรก็ตาม ยังมีพื้นที่อีก 26 ไร่ ซึ่งเคยเป็นตลาดนัดกลางคืนเจเจกรีน ในปี 2562 จะพัฒนาเป็นสวนสาธารณะในพื้นที่อุทยานสวนจตุจักรด้วย.
เร็วๆนี้โครงการเชื่อม 3 สวนสาธารณะของ กทม. ประกอบด้วยสวนจตุจักร สวนวชิรเบญจทัศ (สวนรถไฟ) และสวนสมเด็จพระนางเจ้าสิริกิติ์ เป็น อุทยานสวนจตุจักร จะเสร็จแล้ว ล่าสุดผู้รับเหมาอยู่ระหว่างเก็บ
สวนจตุจักร,สวนวชิรเบญจทัศ,อุทยานสวนจตุจักร,สวนรถไฟ,รายงานวันจันทร์